Məktəbin direktor əvəzi Nisəxanım müəllimə də özünü guya məndən çox razı kimi aparırdı. Sonra isə onun danışıqları əməllərinin tam əksinə oldu. Ən nəhayət, həftənin sonu Təhsil Şöbəsindən zəng gəldi ki, Aqşin müəllim bura gəlsin. Mən də həftənin son günü Təhsil Şöbəsinə gəldim. Müdir yerində olmadı, kadr məsləhətçisi 1-ci gün gəlməyimi məsləhət gördü. Mən də yenə həftənin 1-ci günü məktəbə getdim. Məktəbdə işlərimi qaydasına saldım və daha sonra Təhsil Şöbəsinə getdim. Mən həmin gün Təhsil Şöbəsinin müdiri Nazilə xanımla görüşdüm, mənə söylədi ki, sənin keçmiş iş yoldaşına borcun var. Həmin müəllimin onun yanına gəlib şikayət etdiyini dedi. Mən də işin necə olduğunu dəqiqliyinə qədər müdirə söylədim. Dedim ki, bəli, həmin adama borcum var və onunla razılığa gəlmişəm. İşləyib onun borcunu verəcəyəm.